32006R0735
L 129/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 735/2006 НА КОМИСИЯТА
от 16 май 2006 година
за изменение на Регламент (ЕО) № 2659/94 относно подробни правила за предоставяне на помощ за частно складиране за сирената Grana padano, Parmigiano-Reggiano и Provolone
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 10, буква б) от него,
като има предвид, че:
(1)
Член 6, параграф 1 от Регламент (ЕО) № 2659/94 на Комисията (2) определя сумите на помощта за частно съхранение на сирената Grana padano, Parmigiano-Reggiano и Provolone. С оглед на наличните финансови ресурси и като се отчитат развитието на разходите за съхранение и прогнозите за пазарните цени, е необходимо да се направят поправки в тези суми. Що се отнася за фиксираните разходи, мярката на помощта не следва вече да компенсира други разходи, освен разходите за дневно съхранение и финансовите разходи, тъй като съхранението не предизвиква допълнителни фиксирани разходи, тъй като е част от нормалния процес на производство на тези сирена.
(2)
Регламент (ЕО) № 2659/94 следва съответно да се измени.
(3)
Мерките, предвидени в настоящия регламент, са в съответствие със становището на Управителния комитет за мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Член 6, параграф 1 от Регламент (ЕО) № 2659/94 се заменя със следното:
„1. Сумата на помощта за частно съхранение на сирене е, както следва:
а)
0,10 EUR на тон на ден договорно съхранение за разходите за складиране;
б)
за финансовите разходи на ден договорно съхранение:
-
0,38 EUR на тон за Grana padano;
-
0,46 EUR на тон за Parmigiano-Reggiano;
-
0,30 EUR на тон за Provolone.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 май 2006 година.